Grindcore

Historiske røtter og påvirkninger

Genren ble startet rundt midten av 1980-tallet i Storbritannia av band som Napalm Death og Sore Throat. Navnet «grindcore» er faktisk laget av Napalm Deaths trommeslager Mick Harris. Mange av de tidligste grindcore-bandene ble presentert på Earache Records samlealbum, Grindcrusher.
Røttene til genren kan imidlertid spores til tidligere utviklinger innen britisk crust punk, amerikansk hardcore punk og hardcore punk-influerte heavy metal-band, så som de engelske Discharge og Amebix og de amerikanske Siege, Deep Wound, Cryptic Slaughter, og Repulsion. Post punk, som Killing Joke, ble også nevnt som en påvirkning på det tidlige Napalm Death.
Mange av disse tidlige bandene ble av sine samtidige sett på som en del av anarcho-punk/crust punk og hardcore punk-scenene, ettersom mange anarcho-punk og fredspunk-band i England og hardcore punk-band i USA allerede hadde tatt opp elementer fra metal i sin musikk. Mange av disse tidlige bandene var obskure, og er det fremdeles. For eksempel, thrashcore-bandet Siege ga bare ut en selvlaget demo, med tittelen Drop Dead, og Repulsion ble først eksponert for verden i 1989, etter at bandet var oppløst, gjennom albumet Horrified, som ble gitt ut i Europa gjennom det Carcass-eide Necrosis Records, til tross for at materialet opprinnelig ble innspilt allerede i juni 1986.

Grindcores påvirkning

Grindcore har, selv om den fortsatt er et undergrunnsfenomen, hatt en betydelig påvirkning på andre musikksjangre. Dette kan høres i den nylige eksplosjonen av mathcore-band, slik som Daughters og The Dillinger Escape Plan, som gjør bruk av grindcore-elementer, som er et direkte resultat av det mer eksperimentelle materialet fra Brutal Truth og Discordance Axis. Denne nye bølgen av grindcore-influert metalcore har skapt et skille, hvor mange death metal, hardcore punk, og grindcore fans hevder at disse genrene ikke representerer grindcores punk-ideologi og at de ligner lite på tradisjonell grindcore, og nevner låtskriving, en hang til uberegnelig fremvisning av musikernes dyktighet, og en estetikk som grindcore avstår fra, og som lettere kan sammenlignes med art punk, noise rock og post-hardcore. De som på den andre side ønsker å plassere mathcore i galleriet av post-grindcore musikksjangre argumenterer med at disse ekstrem metal-bandene beskriver en utvikling fra grindcore, skjønt det finnes veldig få spor av eller påvisbare rester av grindcore eller grindcore sub-kulturen som kan støtte dette, så som påvirkninger av hardcore punk og thrash metal, eller crust punks «gjør-det-selv» etikk og distribusjon.
Grindcores påvirkning kan også høres i death metal, med deathgrind og grindcore-influerte death metal-band like vanlige som tradisjonelle grindcore- og death metal-band. Brutal Truth, så vel som Assück betraktes som pionerer innen deathgrind-sjangren.

Mikrosanger

Et velkjent karakteristisk trekk ved grindcore og beslektede sjangre er mikrosang, dvs. sanger som kun varer noen sekunder. Napalm Deaths sang «You Suffer», med en varighet på såvidt over et sekund, blir ofte kreditert som den korteste sangen noensinne. I 2001 ga Guinness rekordbok rekorden for «Korteste musikkvideo» til Brutal Truth for «Collateral Damage» fra 1994. Andre har imidlertid tatt denne estetikken til enda større høyder, som for eksempel Cripple Bastards på deres demo 94 Flashback di un Massacro og «Agoraphobic Nosebleed» på deres 3" CD/10" LP Altered States of America. Den sistnevnte inneholder 100 sanger, med lengder varierende fra fire sekunder til et minutt maks, med en total spilletid på 20 til 30 minutter. Det amerikanske grindcore-bandet Anal Cunt har spilt inn et album med tittelen 5643 Song EP, som er en EP bestående av 5643 «sanger» på mindre enn 15 minutter, ved hjelp av kreativ multitracking og innspillingsprosesser.

Crustgrind

Crustgrind er en sammensmelting av grindcore og crust punk. Den kjennetegnes av mindre hyppig bruk av blast beats og metallisk riffing enn andre former for grindcore, men med grovere vokal enn crust punk. Eksempler er Disrupt, nyere Phobia og tidlig Extreme Noise Terror.

Cybergrind

Cybergrind er en form for grindcore som er sterkt påvirket av ekstrem elektronisk musikk, og som foruten instrumentene som vanligvis brukes i grindcore også brukes datagenererte lyder, syntetiske instrumenter, og/eller trommemaskiner. Som et resultat er mange av disse gruppene påvirket av electronica, techno og endog drum and bass. Sjangeren overlapper ofte med speedcore og også, men mindre ofte, med industrial metal. Eksempler på cybergrind er S.M.E.S. og Libido Airbag.

Deathgrind

Deathgrind er en grindcore/death metal-hybrid, ofte med fokus på teknikaliteten til death metal og intensiteten til grindcore. Assück, Brutal Truth, Cattle Decapitation, Cephalic Carnage, nyere Napalm Death, og senere Nasum faller i denne kategorien.

Goregrind

Goregrind er en form for grindcore som karakteriseres av pitch-shiftet vokal, riffing influert av sent 80-talls death metal, og blodige «gore»-temaer. Regurgitate og tidlig Carcass er vel de mest velkjente goregrind-gruppene, andre eksempler er Last Days of Humanity, Dead Infection og Lymphatic Phlegm.

Noisegrind

Noisegrind er en grindcore-subsjanger med vekt på støy og/eller hurtighet snarere enn musikernes dyktighet. Andre kjennetegn er feedback, ustemte eller improviserte instrumenter, og lavkvalitet produksjon. Eksempler på noisegrind band er: tidlig Anal Cunt, Gore Beyond Necropsy, Fear of God og noe materiale fra The Gerogerigegege.

Pornogrind

Grindcore karakterisert av seksuelle tema, vokaler som strekker seg fra pitchshiftede growls til absurdt høyt-pitchede skrik, og groove-basert riffing.
Eksempler på pornogrind-band er GUT, Cock and Ball Torture, Rompeprop, Bitch Infection og Gonorrhea Pussy.

Acoustic Grindcore

Acoustic Grindcore er, som navnet tilsier, fremført akustisk og med kun en gitar. I likhet med Noisegrind er det fokus på støy og/eller hurtighet. Til forskjell fra andre underkategorier har Acoustic Grindcore gjerne en humoristisk undertone. Eksempler på Acoustic Grindcore er A Deadly Lovetrap In Berlin og Seth Putnams prosjekt Impaled Northern Moonforest.